
Pximexs judicis 
penals a Baxcelona 
pex la vaga del 29M 

5 veïns de les Corts i 3 del Clot s’han enfrontat 
a judicis pels fets de la vaga general del 29 
de març. En ambdós casos els demanaven 7 
anys de presó a cadascun dels processats per 
moure un contenidor. Els veïns del Clot resten 
a l’espera de la resolució judicial, mentre que 
els de les Corts han sigut absolts. 

L’endexxocament 
de l’edifici de Cons 
titució, 67 a debat 


4 persones han perdut l’habitatge durant la 
nova fase de les obres de Can Batlló. L’empresa 
municipal ha derruït l’edifici al·legant estat 
ruïnós, malgrat un informe dels bombers 
dona una altra versió. 

Entrevista: 

Blanca Llobexa 
i Maria Teresa Escrig 

Campanya“Salvem les pensions” 



Ouè passa 
xexe els muxs? 


A prop de Sants tenim la presó Model, 
un dels centres penitenciaris que més 
queixes ha rebut per part dels membres 
del Comitè Europeu. En una visita 
recent d’aquest organisme, 
denuncien el mal estat i maltractaments. 
Ens endinsarem també en els Centres 
d’Internament d’Extrangers i parlarem 
del judici pel motí de Quatre Camins, 
en què 6 funcionaris han sigut condemnats. 

EDITORIAL 

Article 173 


La Buxxa, Sants 


O ue aquest núme¬ 
ro de La Burxa, el 
173, faci un incís 
tan clar per parlar 
sobre la repressió 
no és casualitat. El 
primer paràgraf 
de l’article 173 del 
Codi penal espanyol resa: “El que 
infligiera a otra persona un trato 
degradante, menoscabando gra- 
vemente su integridad moral, serà 
castigado con la pena de prisión 
de seis meses a dos anos”. De fet, 
aquest article és el que encapça¬ 
la el “Titulo VII” de la Llei Orgàni¬ 


ca 10/1995 del Codi penal vigent, 
que versasobre la tortura i altres 
delictes contra la integritat mo¬ 
ral. Paga la pena, mai millor dit, 
llegir-se aquest tipus de paperots, 
encara que sigui per tenir quelcom 
entre les mans per etzibar-los amb 
suficient pes i contundència com 
són les seves pròpies normes, que 
cauen verticalment i de dalt a baix 
com la plomada. 

Però qui paga les penes seguim 
sent nosaltres; com els processos 
judicials de les encausades per la 
vaga del 29M, com TEster Quinta¬ 
na amb la pèrdua d'un ull, com Al¬ 
pha Pam amb la mort al no ser atès 
a un hospital de Mallorca perquè 
no tenia els papers; com Juan Pablo 


Torroija també amb la mort mentre 
estava en guàrdia i custòdia po- 
licial a Girona. Com les persones 
pendents de judicis indiscriminats, 
com les persones que aguanten les 
vexacions gratuïtes del policia de 
torn... I com tantes persones pa¬ 
teixen, han patit o patiran —per 
desgràcia— aquest sistema que 
protegeix zelosament la tortura, el 
rapte, Tinsult, la mentida, la viola¬ 
ció, l'assassinat... Quan qui ho per¬ 
petra forma part de l'entramat del 
sistema i la víctima és un suposat 
enemic d'aquest. 

No cal buscar posicions pura¬ 
ment polítiques en els seus actes 
denigrants, ja que com sabem són 
d'insult fàcil i violència àvida, i 
també en aquests casos l'estat els 
sobreprotegeix; potser per collar 
ben fort a la ciutadania o simple¬ 
ment per seguir amb la tradició. 
Estem fartes de la injustícia, es¬ 
tem fartes de la presumpció de 
veracitat, estem fartes d'una Fis¬ 
calia que sempre posa la mà al 


foc per ells i mai es crema, estem 
fartes de corporativisme i de les 
seves conxorxes, estem fartes de 
la impunitat policial! 

Tot allò esmenat abans queda 
en un crit al cel si només es dit 
per uns pocs i no s'asumeix com a 
problemàtica social i estructural. 
I no només ho denuncia aquest 
periòdic santsec, també altres 
col·lectius com Rereguarda en mo¬ 
viment, OjoConTuOjo, Stop bales 
de goma o Alerta solidària. O ins¬ 
titucions —poc sospitoses de ser 
antisistema— com el Comitè pels 
Drets Humans de la UE o Amnis¬ 
tia internacional que en els seus 



últims informes denuncien la 
tortura, violació, detencions 
il·legals i vexacions que l'Estat 
espanyol i la complicitat cata¬ 
lana segueixen perpetrant al 
segle XXL 

El darrer mes de juny han 
trascendit dos casos de vio¬ 
lència policial; Bertran Cazor¬ 
la, periodista col·laborador de 
La Directa i del Grup Ramon 
Barnils; i l'actuació per “ ins¬ 
pecció rutinaria” a quatre bars 
d'ambient gai del barri del 
Raval la matinada de la festa 
en commemoració del Dia de 
l'Alliberament Gai (LGTBOI), 
entre d'altres. 

En els darrers mesos, junta¬ 
ment amb l'escalada de les desi¬ 
gualtat socials, s'ha incrementat 
la violència i la repressió poli¬ 
cial. Ara més que mai, el poder 
necessita la seva mà dreta mer¬ 
cenària, els profesionals de la 
tortura, contenta i entretinguda, 
caçants els suposats dolents. 


ALTAVEU ★ Envia ns el teu escrit a laburxa@gmail.com 

Portem un nou món als nostres cors 


Acció llibertària de Sants 


S om un grup anarquis¬ 
ta de caràcter públic, amb 
una projecció de treball 
local, que aspira a cons¬ 
truir un moviment polític propi de 
caràcter anticapitalista i antiauto- 
ritari, sent per a nosaltres sinònims 
d'anarquista o llibertari. La nostra 
lluita s’encamina amb la voluntat de 
la transformació social sobre la base 
dels principis anarquistes, entenent- 
nos no com a referent polític únic, 
sinó com a part d'un ampli ventall de 
possibilitats i formes d'actuar. 

Com anarquistes, sembre hem 
tingut la necessitat de difondre els 
nostres pensaments i la manera com 
entenem la societat, perquè sabem 
que si volem transformar-la necessi¬ 
tem ser un ampli sector de la socie¬ 
tat i que sense autoformació estem 
condemnades a cometre sempre 


els mateixos errors. Sabem que són 
temps estranys i difícils per a molta 
gent; també sabem aquest moment 
són una oportunitat per replante¬ 
jar-se la visió del món i tenir ganes 
d'influenciar en un canvi de model. 

S'ha estès força entre molta gent 
la crítica als bancs i als polítics, per 
nosaltres aquests no són més que 
una extensió de l'estat i el capitalis¬ 
me, alguns dels pilars fonamentals 
de la societat de dominació en què 
vivim, que pensem que és prioritari 
destruir, juntament amb el patriar¬ 
cat i Tautoritarisme per avançar cap 
a una societat més lliure. 

Estem fartes de delegar en gent 
que no coneixem de res i amb qui 
no tenim cap tipus de contacte ni 
comunicació les decisions que afec¬ 
ten la nostra vida i el nostre entorn; 
i és per aquests motius que creiem 
en l'horitzontalitat per prendre les 
decisions conjuntament des del res¬ 
pecte i el consens, per això emprem 


l'acció directa quan ens veiem da¬ 
vant d'un conflicte; no volem dema¬ 
nar a ningú altre que ens tregui les 
castanyes del foc, sinó fer-ho entre 
les persones afectades i amb les nos¬ 
tres pròpies eines. 

No volem un món en què la merca¬ 
deria, i la propietat siguin més impor¬ 
tants que les necessitats vitals de les 
persones o la cura del medi natural 
en el qual vivim i compartim amb 
la resta d'éssers del planeta. Front a 
aquesta lògica, apostem per un mo¬ 
del econòmic basat en l’autogestió 
dels recursos i la producció de les 
necessitats, en la màxima “cadascú 
segons les seves possibilitats i a cada¬ 
scú segons les seves necessitats”. 

Es per aquests motius que des 
d’Acció Llibertària de Sants hem 
engegat una campanya per ex¬ 
posar com nosaltres entenem 
l'anarquisme, per apropar a la 
gent una altra opció política dintre 
del ventall de formes d'oposició a 


l'actual sistema. Hem estat redeco- 
rant el barri amb la coneguda frase 
d'en Durruti “portem un nou món 
als nostres cors” i hem imprès dos 
cartells: elprimer, amb aquestafrase, 
que tracta de resumir la nostra posi¬ 
ció davant l'estat actual. Ens neguem 
a resignar-nos, sabem que un altre 
mode de vida és possible i que entre 
totes podem no només imaginar-lo, 
sinó també dur-lo a la pràctica. Al 
segon cartell hem tractat d'exposar 
mínimament les nostres tàctiques 
aspiracions, és a dir, una societat 
sense estat, jerarquies, capitalisme 
o qualsevol altra forma d'explotació. 
Les nostres formes d'enfrontar-s'hi: 
l'acció directa, l’autoorganització, 
l'organització de la societat mitjan¬ 
çant l'assemblearisme i l'autogestió. 

Tenim la necessitat d'alimentar 
projectes i experiències col·lectives 
que ens permetin experimen¬ 
tar sobre com portar a la pràctica 
l'anarquia, al mateix temps que 


constituïm infraestructures i expe¬ 
riències que ens fan créixer políti¬ 
cament com a individus i col·lectius, 
seguint la mateixa filosofia que amb 
la resta d'estratègies, fet per i de ca¬ 
ra a nosaltres mateixes. Per últim i 
no per això menys important, orga¬ 
nitzar la defensa i l'atac derivat de 
l'autoorganització i les experiències 
d'autogestió. Necessitem teixir xar¬ 
xes solidàries, practicar el suport 
mutu i la solidaritat amb totes les 
lletres. Ja sigui per potenciar les 
lluites que duem a terme, com per 
aguantar la repressió que comporta 
la lluita: portar a la pràctica el “si to¬ 
quen a una, ens toquen a totes”. 

Esperem trobar-nos aviat en el 
camí i que a poc a poc, pas a pas, ens 
fem fortes i ens tornem a sentir amb 
la capacitat d'ensorrar allò que ens 
condemna a la misèria. 


aciollibertariasants.wordpress.com 


MICRO OBERT 

La indústria educativa 


Mercè Esteban, Sants/ Vila de Gràcia 


L a petita estudiant em diu 
que no; que no pot ser 
que hi hagi 3 esdrúixoles 
i 2 planes al text amb el 
que estudia les síl·labes tòniques i 
la seva accentuació. La fitxa li mar¬ 
quen 3 ratlles per a cada categoria i 
no pot deixar d'omplir els espais que 
marca l’exercici. En Marc estudia 
l'aparell digestiu i em demana sius- 
plau que no li pregunti què vol dir 
“mitjançant” quan m'explica què és 
l'aparell digestiu (“l'aparell digestiu 
és el procés mitjançançant el qual es 
trituren els aliments per poder-ne 
extreure els nutrients”). S'enrabia 
quan afirmo que malgrat saber vo¬ 
calitzar una frase, no sap què hi diu. 

I amb exemples ompliria pàgi¬ 
nes, exemples que mostren l'estil 
educatiu dels infants. Una edu¬ 
cació heretada de la Revolució In¬ 
dustrial que de revolucionària en 
té poc i que d'industrial ho té tot. 


L'escola com a producció de trebal¬ 
ladors que compleixen ordres és 
el fonament d'un procés educatiu 
que fabrica projectes de persones 
adultes buides d’autonomia i ple¬ 
nes d'ordres. 

Aquesta producció de futurs 
treballadors que troben l'èxit 
en la submissió i el fracàs en 
l'autonomia, està dominada pel ca¬ 
pital. I és que els diversos governs 
han entès l'educació com una in¬ 
dústria de treballadors, una institu¬ 
ció que s'ha d'encarregar d'extreure 
i incentivar la força productiva ne¬ 
cessària dels alumnes (entesos com 
a futurs treballadors) per mantenir 
el sistema econòmic i financer de 
l'estat, en detriment de la consoli¬ 
dació de persones crítiques. 

Aquest model educatiu no incen- 
tiva a construir persones amb oficis, 
sinó oficis sense persones; modela 
mestres, economistes, científics i ar¬ 
quitectes que entrin dins d’un perfil 
acrític i moldejable a les necessitats 
que imposa el mercat laboral. 


Però resulta que actualment el 
sistema productiu està en crisi, 
i la quantitat de mercaderia que 
produeix la indústria de l'educació 
no té cabuda al mercat laboral. 
Els alumnes creats com a peces 
quadrades i sense vida, no poden 
trencar amb la idea de feina sub¬ 
misa com a supervivència, perquè 
mentre l'escola treballava per mil¬ 
lorar el rendiment de la persona, 


s’oblidava de vetllar per a incen¬ 
tivar persones capaces de pensar i 
analitzar per elles mateixes. 

Ara, de grans, aquests productes 
de la indústria educativa busquen 
exemples històrics que donin la 
certesa de que es pot viure d'altres 
maneres, i no els troben perquè no 
els ho van explicar; intenten re¬ 
gir-se des de l'autogestió, però va 
desaparèixer ja d'infants quan els 


renyaven per pintar un conill de 
color vermell i els marcaven com i 
quan havien de fer què. 

Sovint, l’escola ha fet créixer amb 
la necessitat de rebre ordres per ac¬ 
tuar, i amb el càstig si s’actuava sen¬ 
se elles i ara, quan la creativitat, la 
col·lectivitat i l’autogestió es bàsica, 
la incapacitat de desprendre’s del pa¬ 
per de submís porta al fracàs i enfon¬ 
sa buscant feines que no es troben. 

Actualitat I 3 


Els pensionistes s’organitzen per reclamar a l’INSS 

Continua la campanya pez la 
xevaloxització de les pensions 


Donar veu 

a la memòria històrica 

Teatxe com 
a exercici 
de memòxia 


Israel Saeta Pérez, Sants 


C om ja comentàvem a la 
passada edició de La Burxa, 
les persones pensionistes 
de Sants han engegat una 
campanya per a instar a les perso¬ 
nes afectades a reclamar, mitjançant 
una demanda judicial a l'Institut 
Nacional de la Seguretat Social 
(INSS), l'import de la revaloritza- 
ció de les pensions corresponent al 
període comprès entre gener i no¬ 
vembre de 2012; revalorització que es 
va veure suspesa per decisió del exe¬ 
cutiu espanyol el desembre de l'any 
passat, vulnerant la legalitat ordinà¬ 
ria vigent. 

Però la campanya per la reclamació 
de la revalorització de les pensions 
a Sants no ha fet més que començar. 
Després de l'entrega col·lectiva del 
dia 22 de maig a l'oficina de l'INSS 
del carrer Numància, les persones 
pensionistes, amb suport de les as¬ 
semblees 15M de Sants i les Corts, 
el Col·lectiu Ronda i algunes Aules 
Obertes del districte, han continuat 
reunint-se per a seguir organitzant 
la difusió i l'estensió de la campanya. 

Atès que, tal i com s'esperava, 
l'INSS va desestimar totes les re¬ 
clamacions presentades, es va 
organitzar una segona quedada 
el dia 17 de juny, aquesta vegada 
al registre dels Jutjats del Social, 
a la ronda Sant Pere, per a presentar 
una demanda contra l'INSS, un cop 


esgotada la via administrativa de 
reclamació. 

El mateix 17 de juny va tenir lloc 
el primer judici a Catalunya per la 
revalorització de les pensions, al 
que també va assistir el col·lectiu 
de pensionistes de Sants. Malgrat 
els intents de l'advocat de l'INSS de 
suspendre el judici per l'existència 
d'un procés similar al Tribunal Con¬ 
stitucional —que pot trigar entre 3 
i 6 anys a emetre veredicte, amb el 


conseqüent perjudici als pensionis¬ 
tes—, al final el judici es va celebrar 
i va quedar vist per a sentència, que 
s'espera que arribi d'aquí a menys 
d'un mes. Cal notar que, dies abans, 
tribunals socials de Galícia i Euskadi 
van emetre dues sentències favora¬ 
bles als pensionistes. 

Mentre s'espera la sentència, 
l'assemblea de pensionistes de Sants 
ha continuat fent difusió de la cam¬ 
panya amb taules informatives al 


carrer cada dimarts i dijous a la tar¬ 
da, i el 26 de juny es va organitzar 
una segona entrega col·lectiva. Tant- 
mateix, tenen la intenció de treballar 
per estendre la campanya a altres 
barris de Barcelona. Les assemblees 
tenen lloc cada dilluns a les ígh al 
Centre Social de Sants (Olzinelles, 30), 
on també es poden trobar fulls infor¬ 
matius i de reclamació. 


salvemlespensions.wordpress.com 




Assemblea del col·lectiu "Salvem les pensions"al Centre Social de Sants. 


JES OROUARDI 


La reforma 
de les pensions 


Ixene Escoxihuela Blasco, Sants 


acostuma a dir que les 
pensions són una eina 
de solidaritat interge- 
neracional, per mitjà de 
les quals hi ha un traspàs de riquesa 
entre les persones treballadores i les 
jubilades del moment. Gaudir d'una 
pensió, si bé minsa si la comparem 
amb l'entorn europeu, és un dret que 
permet que la classe treballadora 
envelleixi de forma digna i gaudeixi 
de temps lliure els últims anys de 
la vida, després d'haver hagut de 
treballar durant dècades. És un petit 
permís del frenètic ritme del capita¬ 
lisme que dóna a aquelles persones 
ja no aptes pel sistema productiu. No 
obstant, l'augment de l'esperança de 
vida —calculat de manera errònia, 
segons exposa Vicenç Navarro— fa 
que alguns dels últims anys enca¬ 
ra siguin aprofitables per treballar, 
i això de descansar no sembla gens 
bé a patrons i grans empresaris. Així, 
han format un Comitè d'Experts 
—experts en el món privat, és clar— 
per fer un estudi que, sens dubte, 
escombra cap a casa. Com no podia 
ser d'altra manera, aquestes perso¬ 
nalitats del món de les assegurado¬ 
res i de la banca —a més del repre¬ 
sentant de CCOO— han arribat a la 
conclusió que el sistema públic de 
pensions deixarà de ser sostenible i 


que per tant més val anar precaritz- 
ant-lo fins que sigui més convenient 
fer-se un pla de pensions privat. Així, 
s'augmentarà fins els 70 anys l'edat 
de jubilació i es tindrà en compte 
tota la vida laboral a l'hora de fer 
el càlcul de la quantia —que restarà 
inferior, per suposat. Pel que fa a les 

"La Troika 

i la Comissió Europea 
tenen les pensions 
en el punt de mira" 

pensionistes d'ara, també veuran 
minvat el seu poder adquisitiu, ja 
que es proposa deixar de revaloritzar 
les pensions segons l'IPC —com ja es 
va fer el novembre de 2012, espurna 
per impulsar la campanya a Sants— i 
incloure al seu lloc un complex siste¬ 
ma de càlcul en funció de la situació 
econòmica. L'equivocació en aques¬ 
ta mena de previsions ha estat re¬ 
current, especialment en els darrers 
anys de crisi, i és extremadament 
complicat predir el panorama a dè¬ 
cades vista. Són aquestes maneres de 
justificar una política pública tan im¬ 
portant com la que sosté la qualitat 
de vida de la nostra gent gran? Però 
és que el Comitè d'Experts no actua 
tot sol: la Troika i especialment la 
Comissió Europea tenen les pensions 




en el punt de mira. Vist des de fora 
tot plegat semblaria força ridícul: 
s'està revisant si el 2027 el sistema 
encara seria viable, i en funció d'això 
es vol començar a fer “reformes”. Tot 
plegat, no oblidem, per poder aca¬ 
bar tornant el deute impagable a les 
entitats financeres ja ben farcides, 
aquestes sí, de diners públics. 

Aquesta “retallada de les pensi¬ 
ons”, però, no és sinó una política 
contra-cíclica que no faria més que 
contraure encara més l'economia, 
ja que disminuiria la capacitat de 
compra i consum de la gent gran. En 
l'actualitat l'Estat espanyol dedica 
l'equivalent a un 10% del PIB al sis¬ 
tema públic de pensions. El 2030, la 
mateixa Comissió Europea xifra en 
un 10,6% el cost. És això un percentat¬ 
ge desmesurat? Al contrari, les xifres 
parlen per sí soles: la mitjana euro¬ 
pea és de l'n,3%. Llavors, per què tant 
escàndol? Més que tractar d'entendre 
aquest complicat sistema-baixa-pen- 
sions, és important veure el perquè 
de la seva absurditat i els interessos 
que hi ha al darrere. En primer lloc, 
com ja s'ha esmentat, la forma de cal¬ 
cular l'esperança de vida és errònia i 
l'augment d'aquest indicador no si¬ 
gnifica que ara visquem 10 anys més 
que abans, sinó que s'ha disminuït la 
mortalitat infantil. D'altra banda, la 
diferència d'anys de vida entre clas¬ 
ses socials és força important, essent 
la classe treballadora la que surt més 
mal parada d'aquesta comparativa. 
Cal dir, també, que són precisament 
les classes populars les que tenen fei¬ 
nes més dures i precàries, i per tant 
les que més perjudicades sortirien de 
l'augment de l'edat de jubilació. 

D'altra banda, la suposada invia¬ 


bilitat obvia l'augment de producti¬ 
vitat de les treballadores: encara que 
en disminueixi la quantitat el 2027, 
previsiblement la seva aportació al 
PIB serà major i, en conseqüència, 
també ho serà la seva aportació al 
fons de pensions. D'altra banda, la 
paraula viabilitat, a més de difícil de 
pronunciar, és difícil de justificar. Per 
què un sistema públic de pensions 
ha d'autofinançar-se? Evidentment, 
la situació idònia seria aquesta. Tan¬ 
mateix, en una època de crisi com 
l'actual en què l'atur ha augmentat 
de forma exponencial, és lògic que el 

"El sistema de 
pensions dedica 
un 10 % del PIB, 
front l'u, 3 % de 
mitjana europea” 

sistema perdi aportacions. Si això no 
es vol solventar de manera tempo¬ 
ral mitjançant l'augment de les co¬ 
titzacions de les persones que sí que 
treballen —ja que, de nou, estem en 
xifres molt inferiors a les de la resta 
europea—, treure el topall màxim de 
cotització, estimular el treball ni fer 
esforços per controlar el treball en 
negre, la solució passaria per fïnan- 
çar-les via pressupostos generals de 
l'estat. Els fons públics, que financen 
bancs que han fet fallida, l'Església 
Catòlica o altres partides de dubtosa 
conveniència social, podrien perfec¬ 
tament destinar una part a ajudar 
a pagar les pensions de les persones 
treballadores. Perquè la dignitat de la 
gent gran bé s'ho val. 


Ivet Eroles, La Boxdeta 


F a 10 anys que l'Institut 
Lluís Vives va crear el 
projecte Donar veu a 
la Memòria Històrica, 
en què alumnes de ír 
d'ESO dramatitzen textos de nois 
i noies de la mateixa edat que 
han passat o passen situacions de 
conflicte. Enguany s'han basat en 
els bombardejos de la Guerra Ci¬ 
vil Espanyola per a commemorar 
el 75è aniversari. 

L'obra La pèrdua de la innocèn¬ 
cia es va presentar el 10 de juliol 
per a familiars i veïnat. “Al llarg 
dels 40 minuts d'obra hi va haver 
una forta emoció continguda que 
va alliberar-se amb els aplaudi¬ 
ments finals cap a la gran tasca 
feta pels actors i actrius” expli¬ 
quen els professors Joan Sanromà 
i Elisenda Cartanà, que han adap¬ 
tat l'obra i muntat els esquetxos 
teatrals respectivament. També 



L'obra està basada en textos originals 
de nenes i nenes que van patir la Guerra 
Civil Espanyola i narracions i poemes 
d'aquells que, havent sobreviscut, 
van publicar les seves reflexions. 

FOTO: IES LLUÍS VIVES 


es va presentar el dia 12 per als 
alumnes de l'escola, envoltats 
d'un silenci “punxant”. 

“Treballar aquests temes des 
del teatre presenta un gran ven¬ 
tall de possibilitats, ja que a part 
d'aprendre expressió oral i com¬ 
prensió de textos, permet un 
aprofundiment en la coneixen¬ 
ça i expressió de les emocions i 
els sentiments, però el que més 
destaca és abordar l'empatia” 
comenten els professors, que 
expliquen que l'experiència ha 
estat molt positiva tant per els 
professors com per l'alumnat, 
ja que aquests han comprés 
l'oportunitat de poder ser “la veu” 
d'aquelles persones i entendre el 
significat de la recuperació de la 
memòria històrica. 

L'alumnat s'ha implicat acti¬ 
vament en l'obra i estudiants 
d'altres cursos de la ESO han po¬ 
gut fer de tècnics de so, maquil- 
ladors, tramoistes i dissenyadors 
del cartell. 

De cara al setembre s'està inten¬ 
tant acordar noves representa¬ 
cions amb coordinació amb el Me¬ 
morial Democràtic de Barcelona. 
També amb el nou curs, l'alumnat 
de ír de la ESO donarà forma a un 
nou projecte que promet ser tant 
exitós com aquest. 

Segon aniversari 

Can Batlló 
celebra dos anys 
d’autogestió veïnal 
a la Bozdeta 


La petició fiscal era de 7 anys de presó 

Absolen els cinc vaguistes 
de les Coxts acusats pex actes 
duxant el piquet del 29M 


Gemma Parera 


D rant tota la setmana es 
van fer diverses activi¬ 
tats, inaugurades per un 
original i emotiu pregó 
el dimarts 11 de juny, com ara xer¬ 
rades, teatre, concerts, cercavila, di¬ 
nar i diferents espectacles. 

Fa dos anys, l’n de juny de 2011, 
més de 2.000 persones van entrar 
al polígon de Can Batlló i van ocu¬ 
par, amb l’acord de l’ajuntament 
aconseguit després d’anys de pres¬ 
sió veïnal, la nau industrial del 
Bloc Onze. Des d’aleshores s’ha 
rehabilitat aquest espai que acull 
una biblioteca social, l’auditori, 
un espai de trobada amb servei de 
bar, un rocòdrom i un laboratori 
d’audiovisuals. 

La biblioteca popular losep Pons 

Can Batlló acull la biblioteca popu¬ 
lar Josep Pons, la biblioteca auto- 
gestionada més gran de Catalunya, 
que forma part de la Xarxa de Bibli¬ 
oteques Socials. Segons Dani Mar¬ 
tínez, membre de la Plataforma 
Can Batlló és del barri, “des del pri¬ 
mer dia que es va entrar, la gent va 
començar a portar llibres i revistes. 
Hi ha entre un i dos préstecs diaris 
i es compta amb la col·laboració de 
25 persones voluntàries que l’obren 
cada setmana, matí i tarda”. 

Tots aquests projectes es basen 
en l’autogestió, l’horitzontalitat, la 
implicació i el suport mutu, i han 
fet de Can Batlló un espai de troba¬ 
da, de coneixement, d’oci, de lluita i 
de relacions intergeneracionals. 

Ferran Aguiló, també membre 
de la plataforma, fa una valoració 
d’aquests dos anys: “hem passat 
d’una fase reivindicativa a una fase 


constructiva, que ha generat més 
resultats que les expectatives que 
teníem. Amb la gent del barri hem 
estat capaços de transformar això i 
arribarem molt lluny”. 

Can Batlló no s’atura. El passat 
23 de març el veïnat va començar 
a enderrocar el mur de la plaça de 
la Pelleria per obrir el Bloc Onze 
al barri, i poder acollir els primers 
horts urbans de Can Batlló. A més, 
la plataforma continua pressio- 
nant a l’ajuntament per aconse¬ 
guir més naus i nous espais. El nu¬ 
cli de la lluita és ara la nau central, 
perquè no vagi a parar a patrimoni 
privat i continuï sent un patrimoni 
utilitzat pel veïnat. 

Sorteig d’habitatges protegits 

El 7 de juny es va fer el sorteig dels 
habitatges protegits que construirà 
Sogeur, la cooperativa veïnal de la 
Federació d’Associacions de Veïns de 
Barcelona (FAVB). En total es cons¬ 
truiran 34 habitatges, set dels quals, 
però, es donen a l’Ajuntament de 
Barcelona en concepte de pagament 
per permuta del sòl on s'edificarà. 
Aquests set són de lloguer i la resta, 
que s'han sortejat entre els 129 sol·li¬ 
citants, són de compra. 

D'altra banda, s’està treballant en 
molts projectes per part de la Plata¬ 
forma Can Batlló és pel barri, com un 
centre d'economia social i cooperati¬ 
va, i una cooperativa d'habitatge en 
cessió d'ús. En aquesta, com explica 
Ferran Aguiló, “les persones que hi 
van a viure són usuàries de l'espai i 
la propietat és de la cooperativa, pel 
que no tens dret a vendre ni a espe¬ 
cular. Així trenquem el paradigma 
de la bombolla immobiliària. Volem 
que l’habitatge sigui un dret i, per 
tant, un bé públic, construït en sòl 
públic i gestionat per cooperatives”. 


Lliure absolució per 
als vaguistes processats 
en el judici celebrat 
el passat 14 de juny. 

Els joves de les Corts 
estaven acusats de realitzar 
actes delictius durant 
el transcurs del piquet 
del barri del dia de la vaga 
general convocada el 29 
de marc de 2012. 

I 


Laura, Sants-Les Corts 


E l judici va comptar amb 
el suport de més de 200 
persones convocades a la 
concentració a l’exterior 
dels jutjats de la Ciutat de la Justí¬ 
cia i la seva reivindicació s’ha fet 
realitat. Després d’evidenciar-se les 
contradiccions i les incoherències 
de l’acusació basada en els testi¬ 
monis dels Mossos d’Esquadra — 
els quals van reconèixer que van 
basar la identificació en aspectes 
estètics i que es van equivocar amb 
la identificació a través de la roba 
d’una de les acusades— han absolt 
els vaguistes. 

Manifestació de solidaritat 

Feia pocs dies, el 5 de juny, els com¬ 
panys del Clot s’enfrontaven a la 
mateixa situació i a les mateixes 
peticions fiscals (7 anys de presó), 
acusats de delictes contra la segu¬ 
retat vial, desordres públics i danys 
per moure contenidors. Tres dies 
abans del judici es va realitzar una 
manifestació pel barri del Clot que 
va aplegar a desenes de manifes¬ 
tants sota el lema “Ni 7, ni 1, ni V2, 


Recta final 

del Segon Seminari 

d’Estudis Feministes 

Mirar el barri 
amb perspectiva 
de gènere 


Elba Mansilla, Sants 


D e la mà del col·lectiu Punt 
6, un grup de 18 persones 
va participar de la tercera 
sessió del seminari dedi¬ 
cada a Turbanisme crític. La sessió va 
combinar una primera part teòrica 
amb una passejada pels carrers de 
Sants i Hostafrancs. 

Al llarg de gairebé 3 hores, la so¬ 
ciòloga Blanca Valdivia i Tarquitecta 
Marta Fonseca van explicar com 
Turbanisme funcionalista he¬ 
gemònic concep la ciutat com un 
espai orientat fonamentalment a 
Teconomia productiva, on cada barri 
desenvolupa una funció determina¬ 
da, i on es dona poca importància a 
la vida i les necessitats quotidianes 
de les persones que habiten la ciutat. 


ni cap!”, que ha presentat la campa¬ 
nya contra els judicis pels imputats. 

Un dels acusats només va respond¬ 
re a preguntes de la defensa i va ne¬ 
gar-se a contestar a la fiscalia i a les 
acusacions particulars. Va argumen¬ 
tar la seva decisió dient que la fiscalia 
demana altes penes de presó als va¬ 
guistes i, en canvi, banquers i corrup¬ 
tes reben tractes de favor. A continu¬ 
ació va parlar un altre dels imputats. 
Finalment, el darrer imputat no va 
intervenir i es va declarar en rebel·lia 
vers el tribunal, a qui considera part 
d'un engranatge que, entre d’altres 
coses, dóna cobertura a la privatitza- 
ció de l'educació i la sanitat 

L’acusació requeia, com el judi¬ 
ci als companys de les Corts, en la 
identificació per via telefònica i a 
través d’aspectes estètics. 

La defensa va demanar l'absolució 
dels tres vaguistes emprant múlti¬ 
ples arguments. En primer lloc, que 
no es pot condemnar ningú amb un 
únic testimoni, testimoni que, a més, 
no era gens clar i que havia realitzat 
les identificacions per via telefònica. 
En segon lloc, va insistir en el context 
dels fets: un dia de vaga general, en 
què l'alteració de la normalitat no 
pot ser tractada de la mateixa mane- 


Aquest model de ciutat es construeix 
a escala del “ciutadà mitjà”: un home 
de mitjana edat, sense problemes de 
movilitats ni càrregues familiars, i 
amb vehicle propi. 

En segon lloc, les participants a 
Tactivitat van poder aportar la seva 
experiència, valorant aspectes po¬ 
sitius i negatius d'alguns espais de 

“L'urbanisme funci¬ 
onalista hegemònic 
està pensat per un 
ciutadà estàndard: 
home de mitjana 
edat, sense dificultats 
de movilitat ni 
càrregues familiars" 

Sants, com per exemple, la prioritat 
que es dona al trànsit de vehicles 
respecte als vianants en la ubicació 
dels semàfors en els accessos a Can 
Batlló, o la transformació de la plaça 
Òsca, en què s'ha privatitzat l'ús de 
l'espai mitjançant la proliferació de 
terrasses i el foment de l'oci 
consumista. 


delictius 


ra que qualsevol altre dia. També va 
criticar la desproporcionalitat entre 
les acusacions i les peticions de presó. 
Per acabar, també va condemnar la 
utilització del dret penal de l'enemic, 
que es basa a condemnar la gent per 
qui és (en aquest cas, vaguistes que 
formaven part d'un piquet de barri) i 
no per allò que ha fet. 

Encausades a Sants 

Respecte als companys i les com¬ 
panyes imputades pels fets del dia 
29M al barri de Sants (acusats del 
piquet del barri del matí i d’alguns 
dels incidents en el transcurs de la 
manifestació de la tarda, iniciada 
a Jardinets de Gràcia), les acusaci¬ 
ons recauen en diferents proces¬ 
sos. Hi ha hagut alguns casos pels 
quals han estat ja absolts o arxivats 
i d’altres que segueixen en el procés 
d'instrucció pertinent i a l’espera de 
la possible petició fiscal. 

Suport, solidaritat i lluita són 
consignes unànimes llençades des 
de totes els i les acusades cap a la 
resta de la gent que vulgui acollir¬ 
ies; consignes, que ara i sempre, són 
imprescindibles per seguir enda¬ 
vant en aquell llarg i digne camí 
cap a la llibertat. 


En el transcurs de la passejada es 
van observar i comentar diferents 
localitzacions. Del parc de l'Espanya 
Industrial, per exemple, es valorà que 
les pistes de bàsquet, frontó i petan- 
ca, utilitzades majoritàriament per 
homes, ocupen el centre del parc, 
mentre que els espais utilitzats per 
les dones i els infants més petits 
s'ubiquen en la part més perifèrica 
del recinte. I a la plaça de la Farga, una 
zona que concentra un gran nombre 
d'equipament educatius i esportius, 
es va apreciar com el trànsit de perso¬ 
nes és prioritari, gràcies al nivell únic 
de paviment, la limitació de velocitat 
i la bona accessibilitat al parc des de 
qualsevol punt de la plaça. 

La passejada del 25 de juny fou la 
tercera activitat d'un seminari que 
començà el 24 de maig. Aquesta ini¬ 
ciativa ha comptat amb el recolza¬ 
ment econòmic de 48 persones que 
han col·laborat econòmicament 
amb el projecte mitjançant la plata¬ 
forma Verkami. La darrera sessió del 
Seminari d'Estudis Feministes serà 
el proper 20 de juliol, amb el taller 
d'autodefensa i apoderament “El 
cazador cazado” a càrrec de l'activista 
i artista multidisciplinar sevillana 
Alicia Murillo. 




Els cinc vaguistes encausats seuen al banc dels acusats durant el judici. ALBERT GARCIA 

Els afectats se senten enganyats pels serveis socials de la ciutat 

L’enderrocament de l’edifici 
de Constitució, 67 aixeca polseguera 


4 persones s’han quedat 
al carrer després de la 
demolició de la casa que 
habitaven al número 67 
del carrer Constitució. 
Tenien dret a quedar-s’hi 
fins a l’inici d’una nova 
fase de les obres de Can 
Batlló, però l’empresa 
municipal Bagursa ha 
derruït l’edifici al·legant 
estat ruïnós, tot i que 
un informe dels bombers 
ho contradiu. 


Ivet Eroles, la Bordeta 


C an Batlló va prenent for¬ 
ma i un dels canvis més vi¬ 
sibles en els últims mesos 
ha estat l'enderrocament 
dels habitatges del costat de la plaça 
de la Pelleria, on ja hi està creixent 
un hort comunitari. Però aquestes 
no han estat les úniques obres que 
han afectat al recinte, ja que tam¬ 
bé s’han tirat naus del carrer Par- 
cerisses i edificis del carrer Consti¬ 
tució —al costat de la continuació 
del carrer Toledo. En un futur, en 
l'espai que deixaran les vivendes del 
carrer Constitució s'hi construiran 
els edificis protegits de la Coope¬ 
rativa d'Habitatge de la Federació 
d'Associacions de Veïns de Barcelo¬ 
na (FAVB), a càrrec de Sogeur. 

Mateix calendari 
per a totes les cases 

En les cases del carrer Constitució 
hi habiten persones que tenen dret 
a indemnització o re allotjament, o 
ambdues coses, tal com es va nego¬ 
ciar l'any 2006 amb l'ajuntament. 
Per tant, no es poden iniciar els 
enderrocaments fins que aquestes 
persones no obtinguin la reubica- 
ció o la indemnització. Al mateix 
carrer Constitució hi ha cases ocu¬ 
pades que, tot i no tenir aquests 
drets, segueixen el mateix calen¬ 
dari que les cases amb drets de 
propietat. Tanmateix, el passat 22 
de juny es va enderrocar la casa de 
Constitució, 67, ocupada per 4 per¬ 
sones que van haver de ser ateses 
pels serveis socials de Barcelona 
per mediació del Centre Social de 
Sants, encara que després no es van 
complir els mínims pactats. 

Està previst que la fase per co¬ 
mençar a enderrocar les cases 
veïnes del núm. 67 comenci cap a 
l'octubre o el novembre d'aquest 
any. Per tant, l'edifici de Constitu¬ 
ció, 67 hauria d'haver seguit el ma¬ 
teix calendari que les seves cases 
veïnes, ja que hi habitaven 4 perso¬ 
nes, que encara que no tinguessin 
drets, sí que tenien el reconeixe¬ 
ment de poder-s'hi quedar. Al prin¬ 
cipi no es tenia constància de què 
es tractés d'un habitatge fix, però fa 
mig any es va confirmar. 


Bagursa tira pel dret 

Durant les obres de continuació del 
carrer Toledo es va enderrocar mitja 
casa del núm. 65 i és quan Bagursa, 
l'empresa municipal que es dedica 
a la gestió urbanística de Barcelona 
i que va ser l'encarregada dels des- 
nonaments de la Colònia Castells al 
barri de les Corts, va dir que s'havi¬ 
en de tirar a terra els números 65 i 
67 al·legant “estat ruïnós''. Davant 
d'aquests fets, el veïnat es va orga¬ 
nitzar i es va aconseguir posposar 
l'enderroc previst pel 19 de juny. En¬ 
tre d'altres coses es va demanar un 
informe d'avaluació de l'estat de la 
casa als bombers, tot i que Bagursa 
va contestar que no necessitava un 
informe tècnic de “ningú altre''. 

En l'informe dels bombers es pot 
llegir: “Es fa una inspecció a la fin¬ 
ca núm. 67, per constatar que no ha 
patit cap afectació per l'enderroc 
de la primera''. L'informe continua 
explicant que s'ha parlat amb el 
districte, que els fa saber que les 
obres per acabar d'enderrocar la fin¬ 
ca núm. 65 no es posposarien fins 

“Les cases ocupades 
segueixen el mateix 
calendari que la resta 
d'edificis" 

més enllà del dimarts 25 i exposa 
que es “parla amb els estadants de 
la finca núm. 67, se'ls informa de 
la situació i se'ls insta a sortir de la 
finca en el moment de l'enderroc de 
la finca del costat, ja que no podem 


estar segurs que afecti a aquesta se¬ 
gona finca''. Finalment, en l'apartat 
d'observacions es demana als Ser¬ 
veis Tècnics del Districte que instin 
a l'empresa que realitza enderrocs 
que finalitzi les feines a la finca del 
carrer Constitució, 65 i, que un cop 
realitzades, avaluïn l'afectació de la 
finca del núm. 67. Tot i així, el dia 22 
es van enderrocar les finques 65 i 67. 

Lali Daví, membre del col·lectiu 
d'arquitectes LaCol, es qüestiona 
“fins a quin punt Bagursa tenia la 
voluntat de mantenir l'edifici 67, 
perquè al final han tirat pel dret, en 
lloc de fer-ho amb cura''. A més, ad¬ 
verteix que pot haver-hi un efecte 
dominó, ja que tal com estan const¬ 
ruïts aquests edificis es poden anar 
caient un darrera l'altre, i el prob¬ 
lema és que sembla que “Bagursa 
no tingui cap intenció de donar 
solucions''. 

Els serveis socials 
incompleixen el pacte 

Amb la mediació del Centre Soci¬ 
al de Sants es va aconseguir que els 
Serveis Socials es comprometessin 
a oferir 3 nits d'hotel a les persones 
afectades i a buscar una solució a la 
seva situació, com un pis de lloguer 
de 200 euros mensuals. Però això es 
va traduir a una nit de pensió i una 
cita al Servei d'Inserció Social, on 
els van comunicar que de moment 
s'haurien de quedar al carrer amb 
l'opció de poder accedir a un alberg 
d'acollida de persones sense sostre. 
Després de dormir al carrer dues nits, 
almenys dues de les quatre perso¬ 
nes afectades, Mohamed Lamtarci i 
Hassan Azahaf, han pogut aconse¬ 


guir una plaça provisional al Centre 
d'Acolliment Residencial Zona Fran¬ 
ca. “Mentides, et diuen que aniràs a 
un hotel 3 dies, que després t'ajuda¬ 
ran amb una casa social de 200 eu- 

“S'està pensant en 
donar forma a un 
projecte que pugui 
donar resposta a fets 
com els que s'han 
viscut recentment" 

ros, al final ni casa ni res'' comenta 
indignat Mohamed Lamtarci. Està 
per veure si finalment podran optar 
a la casa de lloguer social, tot i que 
per la seva condició d'homes solters 
sense cap persona a càrrega ho te¬ 
nen difícil. Els afectats porten uns 
20 anys vivint a Catalunya i van co¬ 
mençar a sentir els efectes de la crisi 
a partir del 2007, en declaracions a 
La Burxa han reconegut que no van 
arribar mai a pensar que es podrien 
trobar en una situació així. De mo¬ 
ment tenen més cites amb el Servei 
d'Inserció Social, però no hi confien. 

“L'ajuntament s'ha portat ma¬ 
lament, ens va dir una cosa que 
després no s'ha complert" explica 
Jordi Falcó, membre del Centre So¬ 
cial de Sants i de Can Batlló, “es¬ 
tem emprenyats, és una situació 
molt desagradable". Falcó agrega 
que aquesta era l'alternativa amb 
la que ells havien estat treballant, 
però saben que no és la única i que 
potser tampoc la més bona. 


Cap a noves vies 

Fonts de les cases ocupades del car¬ 
rer Constitució, 71 i 75 consideren que 
els fets han posat de manifest que 
“no estem preparades per donar so¬ 
lucions ràpides i efectives davant de 
situacions com aquesta". Apunten 
que aquesta circumstància pot ser¬ 
vir de pretext per començar a trac¬ 
tar aquestes qüestions i donar una 
resposta col·lectiva i des dels mo¬ 
viments socials que vagi més enllà 
de les vies que ofereixen els serveis 
públics institucionals i que segueixi 
l'estela de l'autogestió. Per això s'es¬ 
tà pensant en donar forma a un pro¬ 
jecte que pugui donar resposta a fets 
com els que s'han viscut recentment, 
sobretot tenint present la vivència i 
l'opinió de les persones afectades. 

Totes les fonts coincideixen en que 
és un tema complex i que és difícil 
marcar els límits de la responsabi¬ 
litat individual i col·lectiva, tal com 
remarca Mònica Ferrer, del Bloc 11 de 
Can Batlló, “ la problemàtica amb la 
que ens vam trobar és que no sabíem 
com fïcar-nos-hi, perquè fins a quin 
punt Can Batlló és pot fer responsab¬ 
le o no de la situació d'aquesta gent?". 
A la Plataforma de Can Batlló es va 
començar a tractar l'assumpte i de tot 
plegat es generen diversos interro¬ 
gants, com “fins a quin punt pots do¬ 
nar una resposta que solucioni un cas 
quan en realitat pots ser desfavorable 
en altres casos", comenta Lali Daví. 

Tal com s'ha desenvolupat el rit¬ 
me dels esdeveniments, sorgeix la 
inquietud de no aparcar el debat 
que s'ha pogut despertar per poder- 
se anticipar de cara a situacions fu¬ 
tures d'una forma col·lectiva. 

El Comitè Europeu 
denuncia tortures 
a l’Estat espanyol 
i Catalunya 


El Comitè Europeu per a la Prevenció de la Tortura (CPT) 
del Consell d’Europa, va publicar el 30 d’abril un informe 
en què denuncia casos de maltractaments, tortures i 
vexacions a persones detingudes i internes per part de les 
forces i cossos de seguretat de l’Estat (FCSE). 



AL GROC 


Pau Fabregat • Il·lustració: Enric Adell 


informe 

del Comitè Europeu 

Deu membres del Co¬ 
mitè van visitar l'Estat 
espanyol entre el 31 de 
maig i el 15 de juny de 
2011. Durant la seva vi¬ 
sita, van recórrer una 
desena de presons, du¬ 
es CIE, 6 comissaries 
de la Policia Nacional, 
tres de la Guàrdia Ci¬ 
vil i cinc dels Mossos 
d'Esquadra. 

A l'informe es recullen casos de maltractaments i 
tortures en centres de detenció, així com el mal estat 
d'alguns d'aquests centres. També s'esmenten irregu¬ 
laritats en investigacions de tortures i es remarca la 
manca de voluntat per part de les autoritats per corre¬ 
gir errors ja detectats en visites anteriors. 

Durant la seva visita a diferents comissaries, la 
delegació va rebre "al·legats creïbles i consistents de 
maltractaments" de deu de les 11 persones entrevista¬ 
des que havien estat incomunicades en operacions 
dutes a terme per la Guàrdia Civil, segons l'informe. 
Diferents tècniques d'intimidació i tortura van ser 
aplicades als detinguts, "puntades i cops amb porres 
al cap i al cos" o la pràctica coneguda com "la bossa" 
(posar una bossa de plàstic al cap provocant sensació 
d'asfíxia) van ser també reportades per alguns dels 
entrevistats. 

Hi va haver casos en els quals "es va embenar els ulls i 
es va encaputxar a les persones detingudes" amb la fina¬ 
litat, segons l'informe, d'evitar que els detinguts pogues¬ 
sin identificar els agents responsables. 

El Comitè Europeu recull que Beatriz Etxebarria va 
ser violada amb un pal als calabossos de la Guàrdia 
Civil després d'una batuda en Bizkaia en 2011. Aquesta 
situació no agafa per sorpresa al CPT, que durant dues 
dècades ha cridat l'atenció a les autoritats espanyoles 


sobre els maltractaments duts a terme en dependèn¬ 
cies de la Guàrdia Civil. 

Menció especial als Mossos d’Esquadra 
i a la presó Model 

La Model de Barcelona és la presó de tot TEstat que més 
crítiques ha suscitat per part dels delegats, els quals 
sostenen que al centre penitenciari del carrer Entença 
no han millorat les condicions des de la seva anterior 
visita a 2007, "les cel·les estaven brutes, en un estat la¬ 
mentable i infestades d'escarabats", afirmen. 

La presó segueix patint greus problemes de superpo¬ 
blació, ja que el centre allotja 1.850 reclusos quan la seva 
capacitat oficial és de 1.100, havent-hi fins a sis interns 
"atapeïts" en cel·les de iom 2 . La delegació també va reb¬ 
re denúncies de presos per maltractaments físics per 
part d'alguns funcionaris. 

“L’informe del Comitè 
Europeu recull casos de 
maltractaments i tortures, 
així com el mal estat 
d’alguns centres" 

Segons l'informe, els delegats es van veure sor¬ 
presos per les persistents denúncies contra els Mossos 
d'Esquadra, afirmant que consideren "lamentable que 
després de nombroses visites a Catalunya la delegació 
continuï rebent moltes acusacions de suposats mal¬ 
tractaments". En l'informe s'esmenten les actuacions 
de la Brigada Mòbil durant el desallotjament poli- 
cial de la plaça Catalunya, la nul·la identificació dels 
agents en l'uniforme i l'ús incontrolat de projectils de 
foam i bales de goma. 

Plou sobre mullat 

Aquestes denúncies arriben als pocs dies de conèixer 
un nou cas d’agressions a la comissaria dels Mossos de 
Ciutat Vella, on la matinada del dissabte 15 de juny el 

591 

denúncies fetes després 
de mobilitzacions socials 



Del total de denúncies (851) recolli¬ 
des per la Coordinadora per la 
Prevenció i Denúncia de la Tortura. 


64 

morts sota la custòdia Són vuit més 

de forces de seguretat de l’Estat de les reconegudes el 2011. 

tttttttttttttttttttt 

tttt·tttttlttttttttt 

tt 

42 en presons 

ttttttt 

7 en dependències de la Policia Nacional 

•tm 

5 en dependències dels Mossos d'Esquadra 


Font: Dades oficials 2012 



A LA MODEL 


periodista Bertran Cazorla va denunciar pallisses per 
part del cos policial de la Generalitat. 

L'informe del CPT aterra quan mesos enrere va sortir a 
la llum l'indult, per segona vegada, de quatre mossos con¬ 
demnats per tortures, indults que "fan trontollar els prin¬ 
cipis d'un estat de dret democràtic" segons la Coordina¬ 
dora per la Prevenció i Denúncia de la Tortura (CPDT). 

Els dies 3 i 4 de maig es van convocar a Barcelona una 
sèrie de mobilitzacions amb motiu de la celebració del 
judici pel motí a la presó de Quatre Camins, el 30 d'abril 
de 2004, on diversos funcionaris van infligir brutals tor¬ 
tures als presos amotinats. Una de les activitats va ser 
la presentació de l'informe de 2012 La tortura a l'Estat 
espanyol, elaborat per la CPDT. En l'informe es destaca 
l'augment de denúncies per maltractaments i tortures 
en els últims dos anys, que ha passat de 540 denúncies 
el 2010 als 851a 2012. 

Jorge del Cura, portaveu de 
la CPDT, denuncia la man¬ 
ca de voluntat política per 
posar fre a la tortura 

Jorge del Cura, portaveu de la CPDT, denuncia la 
manca de determinació en la lluita contra la tortura 
per part de l'Estat: "Després de 20 anys i 12 visites a 
l'Estat espanyol, informe rere informe, el CPT ha con¬ 
statat la manca de voluntat política per posar fre a la 
tortura", afirma. Pel que fa a les eines de què dispo¬ 
sa l'Estat per lluitar contra la tortura, explica que "el 
2010 l'Estat es va dotar del Mecanisme Nacional de 
Prevenció de la Tortura (MNPT) però en els tres anys 
d'existència i més de 300 visites a centres de deten¬ 
ció, no ha 'trobat' ni un sol cas concret de tortures i 
maltractaments". 

Aquesta situació contrasta amb el fet que el CPT en 
una visita de 15 dies, constati i denunciï l'existència 
de desenes de casos en què les al·legacions de tortura 
i maltractaments són coherents amb els relats dels de- 
enric adell tinguts i presos. 


Panoràmica 


ELS CIES 

Una delegació institucional visita 
el CIE de la Zona Franca 


Marc Rude 


U na comitiva formada per Alba Cuevas (SOS Racis¬ 
me), Josep Sagarra (Moviment per la Pau); les di¬ 
putades Isabel Vailet (CUP) i Pere Aragonès (ERC) i 
l'europarlamentària Carme Romero (PSOE) va po¬ 
der testimoniar la inhumanitat de les condicions en què, ara mateix, 
uns 120 reclusos malviuen el centre. Paral·lelament, els jutges encarre¬ 
gats del seu control legal feien pública una resolució, aprovada diven¬ 
dres, en què s'adopten mesures destinades a facilitar l'entrada de les 
ONG al CIE i a donar una cobertura legal real als interns. 


Víctimes de la “fortalesa europea” 

Les institucions europees, a instàncies de la campanya Open Acces 
Now - promoguda per la xarxa internacional Migreurop i trasllada¬ 
da aquí per SOS Racisme-, han empès el govern espanyol a mostrar 
què amaga rere el vel d'opacitat que cobreix els CIE, presons per a mi- 
grants que esquitxen el mapa d'Europa de rèpliques postmodernes 
del lager; espais d'exclusió on els Drets Humans perden la vigència. 

La xarxa europea Migreurop té com a objectiu “donar a conèixer 
la vulneració de Drets Humans que pateixen persones estrange¬ 
res que, per manca de documentació, veuen restringides les seves 
llibertats i els seus drets''. Amb la campanya Open Acces Now to 
detention centersfor migrants s'han coordinat una sèrie de visites 
institucionals als CIE del continent, amb la presència de membres 
del Parlament Europeu. 



Interns al CIE de la Zona Franca ALBERT GARCIA 


Tancar els CIE 

L'escepticisme de Carme Romero en la seva postura de defensa-a llarg 
termini- la clausura dels CIE o només la pretensió d'''humanitzar-los'' 
és fomentat. Durant el govern de Zapatero, els dispositius estatals 
d'exclusió i expulsió contra les persones migrants es van endurir. L'es¬ 
tada màxima permesa als CIE va passar de 40 a 60 dies; a més, el PSOE 
va ser l'únic membre del bloc socialdemòcrata del Parlament Europeu 
en votar a favor, el 2009, de l'anomenada “Directiva de la Vergonya'', 
legislació comunitària basada en la criminalització de la persona mi¬ 
grant: frontera, batuda, reclusió, deportació. Romero va mostrar-se 
partidària d'una “reforma profunda'' i un “canvi d'enfocament'' desti¬ 
nats a acabar amb unes “condicions injustes i inhumanes''. 

Els altres grups, en canvi, van mostrar-se partidaris de clausurar els 
CIE el més aviat possible. “Mentrestant hem de seguir treballant, però 
l'objectiu és el tancament'', comentava Alba Cuevas. Per SOS Racisme, 
els CIE són “la mostra més flagrant de racisme institucional a la nostra 
ciutat, a l'Estat espanyol i a tot Europa''. Sylvianne Dahan, responsable 
de la secretaria de Dona i Drets Civils de la FAVB, ho deia clar: “es trac¬ 
ta de persones que no han fet res contra la seguretat de la població, no 
són un perill''; la diputada Isabel Vailet (CUP) hi afegia “el control dels 
fluxos migratoris no ha de resoldre's amb mitjans coercitius, doncs es 
tracta d'un problema estructural i de pobresa''. 

L'Audiència condemna a sis carcellers 
per maltractes a Ouatre Camins 



Concentració en suport amb els amotinats de Quatre Camins 


ALBERT GARCIA 


Laura, Sants-Les Corts 


E l passat dos de juny es 
va conèixer la sentèn¬ 
cia de l'Audiència Pro¬ 
vincial sobre el judici 
contra nou carcellers 
acusats de torturar i vexar als 
presos que varen protagonitzar el 
motí de 4 Camins. Després d'un ju¬ 
dici de gairebé dues setmanes, on 
es van citar diversos personatges 
que varen protagonitzar o van es¬ 
tar vinculats amb els fets desenvo¬ 
lupats (carcellers, metges, càrrecs 
representatius de les institucions 
penitenciares), el subdirector mè¬ 
dic de la presó, Xavier Martínez 
Redondo, va ser condemnat a tres 
anys i mig de presó per set delictes 
d'atemptat a la integritat moral. 
Cinc carcellers més van ser con¬ 
demnats a penes entre els quatre i 
el dotze mesos pel mateix delicte, 
mentre que els altres tres acusats 
van ser absolts. 


Cal destacar que la sentència dó¬ 
na per provats els maltractaments 
als presos, als quals se'ls va colpe¬ 
jar, insultar i escopir en el trajecte 
entre les cel·les i el departament 
d'ingressos -on també van ser tor¬ 
turats. Tot i això, el tribunal va de¬ 
cidir no condemnar-los per tortures 
-com demanaven les acusacions i, 
inicialment, la mateixa fiscalia-, 
sinó per atemptat contra la inte¬ 
gritat moral, amb penes sensible¬ 
ment inferiors. Segons la sentència, 
aquest canvi es deu a que el mal¬ 
tractament no va ser “sistemàtic”, 
sinó que “l'atac a la integritat física 
dels interns es va produir de forma 
quasi espontània”. Quelcom difí¬ 
cil de creure un cop llegit el llistat 
d'agressions que la pròpia sentèn¬ 
cia admet com a "provats”. 

Cal clarificar que anys enrere va ha¬ 
ver-hi un judici cap als protagonistes 
del motí. La resolució d'aquest es va 
tancar amb la condemna de 14 d'ells a 
més de 200 anys de presó i 3 d'ells van 
ser absolts. Molts dels presos han su¬ 


mat 19 anys més a les seves condem¬ 
nes, convertint-se la seva situació pe¬ 
nitenciària en una cadena perpetua 
encoberta per aquest sistema. 

L'any 2004, 28 presos van de¬ 
nunciar tortures al Jutjat Instruc¬ 
tor n°3 de Granollers, que va obrir 

“Un motí és exercir la 
legítima defensa per 
paralitzar la violència 
directa de TEstat” 

un procediment per esclarir tot el 
que va passar a l'amotinament. A 
partir d'aquestes denúncies es va 
obrir un altre procediment que va 
imputar als carcellers per delictes 
de tortura. 

El judici es va dur a terme dis¬ 
tribuït en onze jornades -fins el 5 
de juny- en les quals van declarar 
els 9 acusats i els 116 testimonis. 
L'accés al públic va estat molt limi¬ 


tat (de 10 a 12 cadires), fet que ha 
provocat que la premsa no pugés 
ser-hi present. 

José Solís, un dels ex-presos que 
va protagonitzar el motí, esclareix 
alguns termes i conceptes que han 
estat presents durant el desenvolu¬ 
pament de la campanya davant del 
macrojudici. Per Solís, la importàn¬ 
cia de poder dur a terme la campa¬ 
nya recau principalment en la visu¬ 
alització de la realitat que pateixen 
les persones dins de les presons. És 
un pas més per fer una crida davant 
la situació repressiva. 

Durant la campanya duta a terme 
arrel del judici, s'ha parlat de forma 
recurrent del concepte d'autodefensa. 
Les paraules del José Solís reflectei¬ 
xen la visió des de la qual s'enfoca i la 
importància atribuïda: “ Un motí és 
un acte totalment espontani quan el 
pres, en un carreró sense sortida per 
les agressions continuades i sistemà¬ 
tiques dels carcellers, ha de defen¬ 
sar la seva vida i exercir la legítima 
defensa per paralitzar la violència 


directa de Testat. Aquesta violència 
es executada pel funcionariat que 
exerceix de braç armat de Testat, 
torturant i assassinant amb total 
impunitat des de les corporatives sin¬ 
dicals d'UGT, CC .00 i CATAC-IAC. Les 
persones preses tenen la legitimitat 
i raons suficients per autodefensar- 
se de la impunitat dels carcellers 
que els hi és atorgada pels poders de 
Testat (legislatiu, executiu i judicial). 
No ens trobaríem avui dia en el con¬ 
text polític de 9 carcellers acusats de 
tortures i tota la tecnocràcia de la 
direcció general cancel·laria citats 
a testificar, si els companys presos 
no haguessin exercit l'autodefensa. 
Ha portat més conseqüències l'acció 
d'autodefensa que milers de denun¬ 
cies a les institucions”. 

Aquest cas no consta com a fet 
aïllat, les tortures i vexacions dins 
les presons són actes sistemàtics 
que tenen presència contínua en 
les vides de les persones preses; 
tenint en compte que la presó ja és 
una pròpia tortura. 



fiurisiMe 

Cooperativa Autogestionària 

COMUNICACIÓ GRÀFICA 

Et sen ts invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4 7 



(PutJçineC·Cis 

Oferta migdia: 
qualsevol pizza a 7 euros 


Carrer de Salou, 23.08014 • <M> L1-L5 Plaça de Sants 
936112485 -675446161 
Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 


Mét. 




INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DELBARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolauasdeutist@mfomed.es 

RACÓ HISTÒRIC 

lliçons de la històxia 

9 



Menjador de la Lleialtat Santsenca ARXIU HISTÒRIC 


Agus Giralt, Barcelona 


1 a història és cíclica”. Aquesta 
és una afirmació que de ben 
segur heu escoltat moltes ve¬ 
gades. Però abans de seguir parlant 
del tema comparteixo amb vosal¬ 
tres una imatge que ens van sug¬ 
gerir un profesor a la facultat. “La 
història no és cíclica, és espiral És 
cert que hi ha dinàmiques i situaci¬ 
ons que es repeteixen, però els con¬ 
textos són diferents i les coses tam¬ 
poc canvien soles, cal la nostra acció, 
que és el motor que mou la història. 

Quina és la utilitat de la història? 
Per contra de l'opinió d’alguns dels 
gestors de les nostres vides, que re¬ 
dueixen la seva utilitat a guanyar el 
formatget groc del trivial, la història 
hauria de servir per obtenir lliçons 
del passat, de les dones i homes que 


ens han precedit al planeta i de les 
seves estrategies de subsistència. 
No només per no repetir els errors, 
com diu un dels altres molts tòpics 
històrics, també per ser capaços de 
copiar els encerts. 

Que actualment s'està desmun¬ 
tant l'estat del benestar ja no ho 
dubta ningú. Només queda el dubte 
de si aquestes polítiques s'estan ap¬ 
licant amb l'excusa de la crisi o si per 
contra la crisi ha sigut la gran estra¬ 
tagema per imposar-nos a tots un 
estat neoliberal. 

Però com deia la història hauria 
de servir per donar-nos lliçons. A 
principis del segle XX obreres i ob¬ 
rers de barris com els nostres van 
ser capaços d'organitzar-se per llu¬ 
itar pels seus drets en vagues tan 
importants com la de la Canaden¬ 
ca, una victòria dels treballadors 
gràcies a la solidaritat de clase, que 


l'any 1919 va aconseguir paralitzar 
la ciutat de Barcelona. Una vaga que 
aconseguiria la jornada de 8 hores i 
que es tancaria, per cert, a Les Are¬ 


nes amb una gran assemblea amb 
més de 20.000 treballadors. Tota 
una ironia que la plaça sigui avui 
un temple al treball precari. 


I com porten temps recuperant els 
companys de La Ciutat Invisible, al 
nostre barri també van ser molts els 
que van treballar per crear alterna¬ 
tives justes i equitatives de treballar 
i de redistribuir les riqueses, les co¬ 
operatives de consum i de treball. Ja 
el 1873 existia al barri la Unió Obrera 
de Sans, que arribaria tenir 1.200 as¬ 
sociats i que funcionaria com a forn 
de pa i botiga d'oli i de vi. Una pio¬ 
nera en obrir un camí que seguirien 
molts altres cooperatistes: la Lleialtat 
Santsenca (1891), La Formiga Obrera 
(1895), La Nova Obrera (1897), La Red¬ 
emptora (1897), El Model del Xegle XX 
(1901) o L'Empar Obrer (1905), entre 
moltes d'altres. 

Estar clar que haurem de tenir molt 
presents els exemples d'organització, 
de creació d'alternatives i de lluita 
dels que, abans que nosaltres, van 
patir el capitalisme. 


BURXANT ELS BYTES 

Doodle o com 
decidix la data 
d’un sopax 


Bernat Costa, Sevilla 


A ra que entrem en l'estiu, 
s'acaba el curs i s'apro¬ 
pen també sopars de 
comiat d'alumnes, trobades d'ex- 
alumnes, sopars de feina... pres¬ 
suposo que us heu trobat en més 
d'una ocasió enmig del merder 
de trobar una data que li vagi bé 
a tothom. 0 un lloc que agradi a 
totes les persones. 

Doncs bé, avui volia parlar-vos 
de www.doodle.com, una eina 
per fer votacions online. El fun¬ 
cionament es molt senzill. Cal 
indicar les dates possibles o llocs 


a escollir i s'envia a una direcció 
d'una plana web a les persones 
implicades. Elles, podran votar la 
seva opció preferida i així poder 
saber en quines dates pot assistir 
més gent o quin és el lloc preferit 
per a sopar. 

Doodle no requereix que la gent 
es registri i això facilita que la 
gent amb menys coneixements 
d'informàtica puguin votar i 
participar en aquesta enquesta 
casolana. 

També pot ser una bona eina, per 
decidir a quin carrer de les futures 
festes de Sants es visita cada dia i 
per decidir a quin concert anem. 
Ens veiem per festes. 


Doodle 

easy scheduling 


FOGONS DE TEMPORADA 

Peixos i tradicions 


Núria May Masnou 


F a uns dies em va caure a les 
mans un llibre menut, casi 
de la mida d'un fulletó, que 
portava per títol Història i teoria 
del suquet, l'autoria del qual és d'en 
Jaume Fàbrega. No vull parlar-vos 
de la qualitat de la informació con¬ 
tinguda que, en conjunt, podria ser 
discutible. Sinó de la curiositat i re¬ 
flexió que em varen despertar cer¬ 
tes consideracions. 

Primera. En alguns casos la tradi¬ 
ció popular ha acabat anomenant 
certes elaboracions segons la de¬ 
nominació del recipient en que són 
cuinades, en són propers els casos 
que ho exemplifiquen - la cassola 
de tros, la paella, l'escudella, la cal- 
dereta, etc. -, és en altres casos que 
el nom de la recepta ens ve donada 
per alguna de les característiques 
de la mateixa o en referència a 
alguns dels seus ingredients - su¬ 
quet, fideus rossejats, olla barreja¬ 
da, allipebre, niu, etc.-. 

Segona. La cuina dels pescadors 
s'ha caracteritzat sempre per ser 
una cuina d'aprofitament. A partir 
de l'herència d'aquella cuina sana, 
saborosa i antisèptica dels pagesos 
i les mestresses de casa, els pesca¬ 
dors varen aprendre a utilitzar la 
cassola, o l'olla, i hi cuinaven el que 



Suquet 
de pescadors 

• 6oog de peix net 

• isomi d'oli d'oliva verge 

• 30og de patates 

• 1 cabeça d'alls 

• Sal, un pessic de pebre negre 
i un de canyella 

Posar a la cassola de terrissa tot 
l'oli i els alls pelats. Un cop daurats 
els alls afegir un pessic de pebre i 
un de canyella i cobrir-ho amb uns 
isomi d'aigua. Quan el líquid bull 
s'hi tiren les patates i es sala al gust. 
Quan faltin pocs minuts perquè la 
patata sigui tova afegir-hi el peix 
escatat i trossejat. Ha de quedar 
sucós però espès. La vella manera de 
menjar-s'ho era col·locant uns tros¬ 
sos de peix, patata i suc damunt una 
llesca de pa de pagès gruixuda. La 
variant moderna inclou un sofregit 
amb tomàquet: ralleu el tomàquet 
i afegiu-lo un cop daurat l'all, dei¬ 
xeu que cogui durant uns 5 minuts 
abans d'afegir-hi l'aigua. També 
podeu acabar el plat amb un allioli 
negat o una picada. En ambdós ca¬ 
sos el resultat és sublim. Llepeu-vos- 
en els dits! 


tenien més a l'abast, o sigui, peix i 
aigua de mar. Un allioli negat per 
acabar la cocció i en temporada, 
tomàquet o patates, oferia una 
menja de pobres que avui en dia és 
buscada als millors restaurants. 

Tercera. Als vells llibres o ma¬ 
nuscrits, que mencionen antigues 
receptes cuinades amb peix, hi ha 
tal nombre d'espècies del mar que 
no deixa de sorprendre'm el poc 
coneixement que en tenim avui 
en dia. Serrans, guiles, salpes, dén- 
tol, nero, castanyola, pàmpol, sard, 
etc. Segurament molts noms us 
sonaran i altres no els haureu sen¬ 
tit a dir mai. Em pregunto perquè 
hem deixat de menjar la varietat 
de peixos que ens regala el mar i 
ens hem dedicat a sobreexplotar 
les espècies que avui ens resulten 
més familiars. 

Les tradicions tenen molt a en- 
senyar-nos i una cuina, com una 
cultura, no pot ser avantguarda si 
abans no ha gaudit d'una tradició 
ferma i rica. Apropeu-vos a la pei¬ 
xateria, demaneu per aquell peix 
que no heu tastat mai, que us el ne¬ 
tegin, passeu pel mercat i compreu 
dues patates, dos tomàquets i una 
cabeça d'alls, agafeu aquella vella 
cassola de terrissa de la iaia que ja 
ningú utilitza i llenceu-vos a cuinar 
un suquet a la marineresca, la vella 
manera dels pescadors. 



Comunitats de propietaris: 
financem les vostres reformes 
fins a 12 mesos 

Els nostres pressupostos ajustats 
inclouen gratuïtament: 

- Aportació d'arquitecte per efectuar ITE en 
edificis antics 

- Obtenció dels permisos d'obra 

- Aportació d’arquitecte tècnic per efectuar el 
projecte d’obra 

Façanes davantera i posterior • Patis de llum • 
Cobertes amb goteres • Bigues amb aluminosi • 
Baixants de fibrociment • Claraboies de vidre o 
policarbonat • Canvi de tuberies de gas i aigua • 
Electricitat i fontaneria general • Pintura Integral 

M t £ 

Contacti'ns en el 676331858 de 8 a 22 
hores o a gruporehabitar@hotmail.com 



“PEIXOS NOLLA” 

Mercat de Sants, 
parades 301 a 306 i 340 a 341 


Telf: 93-339-55-57 
SANTS 

UN TOC D'HUMOR... 


AGUS 


/ 3A us ti£ 



(A CANWCTRIU EMMASCARADA, NO DÉSCANSA MAI 


MÚSICA 

Espectxes 

Abans no 
s’acabi el món 



La Produktiva Records, 2013 


David Vàzquez i Pau Canela 


E ls Espectres, abans Nous 
Espectres, són un grup de 
Sants que ja fa temps que 
deixa petjada amb el seu 
rock irreverent influenciat per un 
bon grapat de bandes alternatives 
d'aquí i d'allà. La seva essència és 
el rock alternatiu (de barri) i el seu 
alma mater és l'Albert Sanz, polipo- 
eta i a la vegada cantautor habitu¬ 
al dels pocs bars-refugis que donen 
aire encara a la música en directe. 
La música dels Espectre et fa moure 
gràcies a la troballa d'uns bons riffs 
que venen acompanyats per unes 


boniques tornades. Així, cançons 
com “Secret adolescent'' o “Deixem- 
ho per demà'' es converteixen en pe¬ 
tits himnes dignes de ser escoltats 
i seleccionats als recopilatoris de 
qualsevol festa que es presti. Bon so 
i bon primer treball oficial d'aquesta 
enèrgica i no tan jove banda que 
sap el que costa arribar a tocar en 
directe i que la gent, i no només els 
col·legues, t'escoltin. Felicitats, bon 
viatge i a seguir! 


esp ectres. bandca mp. co m 
facebook.com/espectresband 


CINEMA 

He mixat aquesta texxa...” 


Àngel Bzavo Almirall 


G us van Sant és una 
d'aquelles poques pro¬ 
postes que té el dar¬ 
rer cinema alternatiu 
americà per captar l'atenció de tots 
els públics. Aclamat per la mora¬ 
litzadora Vindomable Will Hunting 
(1997) i venerat per la inquietant 
Elephant (2003), el director recup¬ 
era el protagonista i el pols de la 
primera i l'esperit crític de la sego¬ 
na per pintar-nos un clàssic llenç 
paisatgístic amb el més actual dels 
pinzells. 

Terra Promesa ens endinsa en 
una petita població rural de Penn- 
silvània que, ofegada per les con¬ 
seqüències de la crisi econòmica, 
rep la visita d'una poderosa em¬ 
presa energètica amb la intenció 
d'apoderar-se del gas natural del 
subsòl. Matt Damon interpreta 
a Steve Butler, l'ambiciós execu¬ 
tiu de la corporació que, conjun¬ 
tament amb la seva companya 
laboral encarnada per Francés 
McDormand, tenen la missió de 
convèncer la bona gent de la locali¬ 
tat per deixar-se perforar les terres 
a canvi d'omplir-los les butxaques 
i, de pas, girar l'esquena al greu 
factor invasiu i contaminant que 
poden provocar aquestes activi¬ 
tats sobre l'ecosistema. 


La pel·lícula dicotomitza, potser 
de manera senzilla i complaent, 
entre el valor natural i etern de la 
terra i el valor artificial i efímer del 
capital, però el resultat del produc¬ 
te és d'una sobrietat inqüestiona¬ 
ble. A mesura que Butler “perfora'' 
les consciències dels habitants, 
en un inici de manera còmoda i 
exitosa, comencen a “brollar" els 
qüestionaments mediambientals, 
iniciats per boca d'un vell profes¬ 
sor assembleari carregat de con- 
traarguments, i culminats en el 
representant d'una organització 
ecologista, que posa tota mena de 
traves ideològiques i afectives al 
protagonista per tal que aquest 
acabi enfrontant-se amb la seva 
pròpia identitat. 

La recepta cinematogràfica per 
captivar l'espectador és prou co¬ 
neguda: la temàtica és compro¬ 
mesa, el personatge principal és 
ambigu, i la trama està dotada de 
sucosos girs dramàtics. Tot i això, 
s'ha de destacar l'elegància del 
discurs i la necessitat i urgència 
del mateix. Fiollywood toma a 
salvar el planeta però aquest cop 
tocant de peus a terra i mirant-se 
al mirall, i és que la pel·lícula bur¬ 
xa com poques sobre l'absència 
de límits de les grans companyies 
per vendre al diable les ànimes 
més desemparades. Sobre aques¬ 
ta Terra Promesa, doncs, el que es 


pretén únicament és que creixi 
la reflexió del ciutadà, i Gus van 
Sant és un director que, valgui 
la redundància, sembla voler-ho 
prometre a cada film. 


MATT DAMON 
JOHN KRASINSKI 
FRANCÉS McDORMAND 

PROMISED 

LAND 

Whot's your prico? 


f 



Terra Promesa 
Any: 2012 
País: Estats Units 
Gènere: Drama 
Direcció: Gus Van Sant 


TV 

Ravalead@s, 
pxojecte 
audiovisual, 
jove i cxític 


Mercè Esteban 


R avalead@s TV és un pro¬ 
jecte de televisió comu¬ 
nitària, jove i ple de vida 
que neix durant la tar¬ 
dor de l'any passat. Incentivat pel 
col·lectiu El Parlante està format per 
joves que viuen o tenen vincles amb 
el barri del Raval. La seva essència es 
basa en la diversitat del grup i d'ella 
se n'extreu la riquesa que caracterit¬ 
za el projecte. 

Des de la seva mirada al barri, 
trepitjant-lo i vivint-lo en primera 
persona -i partint de les possibili¬ 
tats infinites d'expressar-se,- els i 
les participants construeixen gui¬ 
ons d'històries crítiques i reflexi¬ 
ves de la realitat que els envolta; 
unes històries que prenen la for¬ 
ma de tres vídeos protagonitzats 
i pensats per ells mateixos que es¬ 
devenen eines d'autoreflexió i de 
sensibilització. 


La construcció d'unes relacions 
més humanes en les que es desmun¬ 
ten evidències imposades fan del 
grup un exemple de noves formes 
de vida basades en la consciència, 
la connexió de comunitats aïllades, 
la participació en projectes d'acció 
col·lectiva i la creació de canals in¬ 
formatius vàlids. 

La televisió comunitària pretén 
també, trencar amb el discurs es- 
terotipat i sensacionalista que els 
grans mitjans de comunicació difo¬ 
nen com si de veritats absolutes es 
tractés. Així, des de la realitat local 
i vivencial, es treballa la informació 
amb la intenció de fer-ne d'ella una 
eina de canvi social. 

El seu grau d'implicació ha sigut 
tal que no pretenen parar els mo¬ 
tors, i el setembre seguiran creant 
material crític i consolidant el grup. 



ravaleadastv.wordpress.com 


CINEMA 

4F: Ni oblit ni pexdó 


Equip documental 4F 


A questa és la història del 
cas conegut com el 4F. 
La nit del 4 de febrer 
de 2006 va acabar amb 
una càrrega policial al centre de Bar¬ 
celona. Va ser als voltants d'un antic 
teatre okupat en el que s'hi estava 
celebrant una festa. Entre els cops 
de porra, van començar a caure ob¬ 
jectes des del terrat de la casa. Un 
dels policies, que anava sense casc, 
va quedar en coma. Les detencions 
que van venir després són la crònica 
d'una venjança. 

Els joves detinguts són greument 
torturats i privats de llibertat du¬ 
rant 2 anys, a l'espera d'un judici 
en el que poc importava qui havia 
fet què. Poc importava que l'objecte 
que va ferir el policia hagués estat 


tirat des d'un terrat mentre els de¬ 
tinguts estiguessin a peu de car¬ 
rer. 0 que dos d'ells (la Patricia i 
l'Alfredo) ni tan sols fossin presents 
al lloc dels fets. Poc importava si hi 
havia proves o evidències que ex¬ 
culpessin els acusats. En el judici 
del cas 4F no s'estaven jutjant in¬ 
dividus sinó a tot un col·lectiu. Es 
tractava d'un enemic genèric con¬ 
struït per la premsa i els polítics en 
una Barcelona modèlica. S'acabava 
d'estrenar una ordenança de civis¬ 
me, que pretenia higienitzar la ci¬ 
utat: allò que durant la dictadura 
feixista s'hagués anomenat dissi¬ 
dència política, avui -en democrà¬ 
cia- era rebaixat a la categoria de 
dissidència estètica. Algú havia de 
pagar pel delicte del 4F i els joves 
acusats, ja sigui per la seva apa¬ 
rença o pel seu origen, eren caps de 
turc perfectes. 


Anys després, dos policies són 
condemnats a inhabilitació i pe¬ 
nes de presó de més de 2 anys 
per haver torturat a un noi neg¬ 
re. La sentència demostra que els 
agents menteixen i manipulen 
proves durant el judici. Per tal 
d'encobrir les tortures, acusen al 
jove de ser traficant de drogues, 
però el jutge descobreix el mun¬ 
tatge: el negre és en realitat, fill 
d'un diplomàtic: l'ambaixador de 
Trinidad i Tobago a Noruega. 

Aquests agents resulten ser els 
mateixos que havien torturat als 
joves detinguts aquella nit del 4 
de febrer i alguns dels testimonis 
considerats vàlids durant el judi¬ 
ci. El mateix modus operandi en 
ambdós casos. La única diferèn¬ 
cia: l'origen social de les víctimes. 
L'enèsima història d'impunitat 
policial, acompanyada per bones 


dosis de racisme, classisme i la 
vulneració del dret fonamental 
de presumpció d'innocència; tot 
plegat emparat per un sistema 
judicial hereu del feixisme i uns 
polítics corruptes obsessionats 
amb el benefici personal a través 
de l'explotació de la Marca Barce¬ 
lona, a costa dels seus ciutadans. 



Documental 4F. Ni oblit ni perdó 
Any: 2013 
País: Catalunya 
Gènere: Documental 
Direcció: ismbcntv 
i Metromunster 

Nits poètiques 
i intezcoopexatives! 


Elba Mansilla 


L a tercera edició del cer¬ 
tamen poètic d'estiu ar¬ 
rencà el dijous 27 de juny 
amb els recitals d'Eduard 
Carmona (Llibre dels er¬ 
rors, 2009), Blanca-Llum Vidal (La 
cabra que hi havia, 2009) i Xavier 
Serrat (Breu Enciclopèdia Universal 
Il·lustrada, 2011). Tots tres autors pre¬ 
sentaven al públic els treballs que 
han publicat amb l'editorial mallor¬ 
quina Xicra edicions. 

La cita amb la poesia d'enguany 
incorpora dues novetats impor¬ 
tants: d'una banda, l'organització 
és el resultat de la col·laboració 
entre dues cooperatives del barri, 
La Ciutat Invisible i el Koitton Club. 
De l'altra, que a banda de la pro¬ 


gramació habitual dels dijous a la 
fresca, es duran a terme uns itine¬ 
raris poètics pel barri des del carrer 
Riego i fins al Koitton Club, on a 
partir de les 22.30 h els poetes i po¬ 
etesses acompanyaran el vers amb 
instrumentació. 

Les Nits poètiques són el resultat 
d'una xarxa de complicitats teixida 
entre les dues cooperatives del barri 
esmentades, els poetes David Cano 
i Carles Rebassa, i l'editorial mallor¬ 
quina Xicra. La voluntat comuna i 
l'objectiu de la trobada és generar i 
promoure activitat al voltant de la 
poesia, treure-la al carrer per tren¬ 
car els tòpics i els tabús sobre el seu 
caràcter elitista d'aquest gènere li¬ 
terari. La cita vol oferir un recorre¬ 
gut pels diferents estils de la poesia 
contemporània en llengua catala¬ 


na, i en especial, donar visibilitat a 
les noves veus, les noves poètiques 
i les propostes més agosarades. Du¬ 
rant quatre dijous consecutius, a 
més dels participant a la vetlladael 
27 de juny, prendran la paraula Ma¬ 
ria Cabrera, Dolors Miquel i Irene 
Tarrés (4 de juliol), Gerard Vilarda- 
ga i Primo Gabbiano (11 de juliol) i 
Francesc Garriga, Pau Gener Galin, 


20h a LA CIUTAT INVISILBE 


Teresa Colom, Núria Martínez-Ver¬ 
nis i Martí Sales (18 de juliol). 

Dijous 27 de juny 

RECITALS;,; , , . 

Eduard Carmona. 
Blanca-Llum Vidal. 
Xavier Serrat. 

Tots els recitals i els itineraris 

Dijous 4 de juliol 

Maria Cabrera, 
□olors Miquel. 

Irene Tarrés 

Gerard Vilardaga. 
Primo Gabbiano 

seran gratuïts. Els concerts però 
tindran un preu solidari de 2€, des¬ 

Dijous 11 de juliol 

tinats a cobrir les despeses de des¬ 

Dijous 18 de juliol 

Francesc Garriga. 
Pau Gener Galin 

plaçament dels músics i poetes. 

ORGANITZEN; 

Teresa Colom 


22:30h al KOITTON CLUB 

CONCERTS [ ?f l>ntradx al carrer Rrmenrl Aruv 9) 

Concerts a domicili amb Eduard Carmona i amics. 


Enric Casasses i els Telefunken 


Polinèsia 

Tinglado poètic del músic Primo Gabbiano i el poetaGerard Vilardaga 
Un territori insular per experimentar amb el sons i la paraula. 

Núria Martínez-Vernls, Martí Sales i amics. 



roÈTiaucs 

fl Lfi F*e$CA 

3 <x Edició' * Sants 2013 

ElS 4qovs lS<kjialiol 


InCíutnt üuiisiMc l·^OlttON 

COOPERATIVA AUTOCESTIONÀRIA IL—11^3 

C/ RIEGO. 35 C/ ROSSEND ARUS, 9 

www.laclutatlnvisible.coop www.koittonclub.blogspot.c 


David Cano 
Carles Rebassa 


xicra Ç 

www.xicraedicions.cat 


Cartell de les Nits Poètiques 


AGENDA 

lUL·IOL 2013 


Tot juliol (dll-div matí i tarda) 

Exposició 'Can Batlló 2011-2013 i nous projectes 
de gestió comunitària’. 

Can Batlló. Biblioteca Popular Josep Pons. 

Cada dilluns (17:00) 

Teteria solidària antirepressiva. 

Ateneu Llibertari de Sants 

Cada dilluns (17:00) 

Manteniment i tallers d’autosuficiència 
CSAVies 

Cada dimarts, dimecres i dijous (19:00) 

Kafeta a la fresca 
CSA Can Vies 

Cada dimarts i dijous (10:00) 

Taller de ioga i curs d’alemany 
Can Batlló. Bloc Onze 

Cada dijous (17.30-21:00) 

Distribuidora editorial ’La Malobe’ema’ 

Ateneu Llibertari de Sants 

Dijous 11 juliol (20:00) 

Nits poètiques : Recital de Gerard Vilardaga 
i Primo Gabbiano. 

La Ciutat Invisible 

Dijous 11 juliol (22:30) 

Concert poètic : Polinèsia. Tinglado poètic 
del músic Primo Gabbiano i el poeta Gerard 
Vilardaga, un territori insular per experimentar 
amb el sons i la paraula. 

Koitton Club 

Dijous 11 Juliol (22:00) 

Cinema a la fresca: “LO IMPOSIBLE” 

Cotxeres de Sants 

Info: Dir. Juan Antonio Bayona. Espanya (2012). Duració: 107 min. 
Desembre de l'any 2004. Maria, Henry i els seus tres fills petits vo¬ 
len des de Japó a Tailàndia per passar les seves vacances de Nadal 
descansant a la platja. Un matí, mentre es troben tots a la piscina 
del complex a la vora del mar, un gran tsunami destrossa l'hotel 
al mateix temps que gran part de la costa del sud-est asiàtic. Les 
vides de milions de persones van canviar per sempre. Aquesta és 
la història d'aquesta família. 


Dijous 18 de juliol (20:00) 

Nits poètiques : Recital de Francesc Garriga, 

Pau Gener Galin i Teresa Colom. 

La Ciutat Invisible 

Dijous 18 juliol (22:00) 

Cinema a la fresca: 

"UNA PISTOLA EN CADA MANO" 

Cotxeres de Sants 

Info: Dir. Cesc Gay. Espanya (2012). Duració 95 min. 

Malgrat tenir-ho tot, J. està sota els efectes d'una gran depressió. En 
canvi, I., que no posseeix més que un gat, viu plàcidament malgrat 
haver hagut de tornar a casa de la seva mare. S. intenta tornar amb 
la seva dona dos anys després de la seva ruptura. G. recorre als an- 
siolítics per intentar comprendre perquè la seva dona té una aven¬ 
tura. P. pretén seduir una companya. Maria i Sara intercanvien els 
seus marits per tal de descobrir les seves intimitats. L. és un home 
que crida al seu amant amb el nom del seu gos. Una radiografia de 
la vida amorosa de vuit homes d'avui. 

Dijous 18 juliol (22:30) 

Concert: Núria Martínez-Vernis, 

Martí Sales i amics. 

Koitton Club 

Divendres 19 de juliol (21.30) 

Festa de comiat del Seminari d’Estudis 
Feministes 2013. 

Amb actuació d’Alicia Murillo (3€) 

Koitton Club 

Dissabte 20 juliol (de i6h a 2ih) 

Taller d’autodefensa i apoderament 
"El cazador cazado”, amb Alicia Murillo. 

Aula de la Universitat Invisible (c/Riego, 37) 
Intervenció per defensar-se de les agressions 
masclistes al carrer mitjançant excercicis de veu, 
jocs de situacions, interpretació i molt més. 

Dimecres 24juliol (18:00-24:00) 

Nits de jocs de taula 

Casal Independentista de Sants 

Dissabte 27 juliol (19:00-24:00) 

Ballada de swing 
Can Batlló. c/11 de Juny 



rra d’escudella 

CUINA CATALANA ☆ WWW.' 

C/PREMIÀ, 20 SANTS - BCN ☆ 93 


.TDK.CAT T I 

3 422 16 13 I I 


\ IJO MENGIS QJJALSEVOL COSA 
esmorzars 
menú al migdia 
braves i tastets 
entrepans 
taules i amanides 
carta de nit 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 01 

93 667 19 22 c/Riego, 43. 08014 Ben. 


Tens un negoci a Sants? 

Anuncia’t 

a La Burxa! 


Divendres 12 juliol (21:30) 

Escenari Obert: vine a tocar el teu instrument 
0 suma’t també a ballar! 

Can Batlló. Bloc Onze 



Estigues al corrent del dia a dia del barri a laburxa.cat 
i segueix-nos a facebook, twittex i somsants.net 


Consulta les tarifes a laburxa.cat 
o escriu-nos a laburxa@gmail.com 

BLANCA LLOBERA 
i MARIA TERESA ESCRIG 
Campanya “Salvem les pensions” 

Tots els dilluns a les 7 del vespre, el Centre 
Social de Sants acull l’assemblea de ju¬ 
bilats i jubilades que estan impulsant la 
campanya “Salvem les pensions”. Aquesta 
iniciativa, que a Sants ja ha aconseguit mo¬ 
bilitzar a unes 270 persones, està lluitant 
per a què s’actualitzi l’IPC a les pensions 
contributives -per jubilació, incapacitació, 
viduïtat i orfenesa. La no-revalorització de 
les pensions va ser una mesura aprovada 
per Reial Decret el novembre de 2012 i amb 
caràcter retroactiu que afecta directament 
més de vuit milions de persones a l’Estat 
espanyol. Milers de pensionistes han pre¬ 
sentat una reclamació formal a l’Institut 
Nacional de la Seguretat Social (INSS). La 
Blanca Llobera (64) i la Maria Teresa Escrig 
(69) són dues veïnes de Sants que van 
presentar-la, junt amb 150 reclamacions 
més, el passat 22 de maig a la seu de l’INSS 
del carrer Numància. 



Blanca i Teresa després de l'assemblea, els dilluns al Centre Social de Sants 


ELBA MANSILLA 


“Volem axxibax 
fins al final 
en la defensa 
dels nostzes dxets” 


Elba Mansilla 


Ouè us ha portat a unir-vos 
a la campanya? 

B.LL.: Estem indignades amb el 
que ens estan fent! Que no actualit¬ 
zin riPC de les pensions representa 
una pèrdua de poder adquisitiu per 
a la gent gran molt significativa. 

M.T.E.: A més, si sumes a aques¬ 
ta mesura al copagament sanita¬ 
ri, que fins al novembre pagàvem 
l'euro per recepta, les retallades ge¬ 
neralitzades en ajudes a la depen¬ 
dència i que el cost de la vida no fa 
altra cosa que pujar, les condicions 
de vida s'estan posant molt difícils. 

A Catalalunya, la pensió mitja¬ 
na és de 864,32c. Que no s'apliqui 
l'actualització de l'IPC del 2,90% 
representa una retallada de més 
de 350c anuals. Quina és la vostra 
situació? 

B.LL.: Jo estic prejubilada i cobro 
una pensió que no arriba als 560c 
mensuals. Menys mal que visc amb 

"Per a moltes 
famílies, la pensió 
és l’únic ingrés 
regular" 


el meu marit, que tenim el pis pa¬ 
gat i que no hem d'ajudar a la nost¬ 
ra filla. Jo no podria tirar endavant 
si estigués sola: on vas a parar amb 
aquesta pensió! 

M.T.E.: En el meu cas, entre la vi¬ 
duïtat i la jubilació, estic cobrant 
925c de pensió. Visc en un pis de 
lloguer de renda antiga i contrac¬ 
te indefinit. Tot i això, m'he hagut 
d'estar de moltes coses, estic vivint 
completament al dia. Qui ho es¬ 
tà passant pitjor són les persones 
amb càrregues familiar. Per a mol¬ 
tes famílies, la pensió és l'únic in¬ 
grés regular: hi ha molts casos en 
què tots el membres estan a l'atur i 
no perceben cap altre subsidi. 


“Salvem les pensions” denuncia que 
radere de les anàlisis que conside¬ 
ren que l'envelliment de la població 
posa en perill la balança del sistema 
de pensions, s'hi amaguen els inte¬ 
ressos privats que defensen un mo¬ 
del de gestió privada per part dels 
bancs i les asseguradores com a úni¬ 
ca alternativa sòlida per a la jubila¬ 
ció. Què hi dieu? 

"Les polítiques que 
s’estan fent van en 
contra dels interessos 
dels i les pobres” 


M.T.E: Nosaltres pensem que les 
polítiques que s'estan fent —les 
retallades, els rescats bancaris, la 
reforma laboral i la congelació de 
les pensions— s'estan fent en con¬ 
tra dels interessos dels i les pobres. 
L'única alternativa que tenim és 
movilitzar-nos. 

B.LL.: El que hi ha al radere és una 
mala distribució dels fons i recur¬ 
sos públics. 

Segons el president de la Federació 
d'Associacions de Gent Gran de Ca¬ 
talunya, les pensions d'avis i àvies 
sustenten unes 400.000 famílies a 
tot l'estat. A la campanya “Salvem 
les pensions” ja s'hi han afegit 


unes 2000 persones. Què els diríeu, 
als que encara no s'hi han sumat? 

M.T.E.: Encara hi ha un nivell 
molt alt de desmovilització en la 
gent de la nostra edat. En els di¬ 
ferents punts d'informació de la 
campanya que hem fet a plaça de 
Sants, trobem molta gent que es 
conforma amb la seva situació. 
Animem als pensionistes a què s'hi 
apuntin ja! La unió fa la força i la 
nostra lluita és al carrer: que ningú 
es quedi a casa de braços plegats! 

B.LL.: El paper que estem fent els i 
les jubilades és prodigiós, s'han in¬ 
vertit els rols: estem donant suport 
econòmic i humà a les les genera¬ 
cions més joves, quan tradicional¬ 
ment havia estat al contrari. Els i 
les jubilades hem d'organitzar-nos 
i lluitar, perquè tenim temps, te¬ 
nim experiència de lluita i ja no ens 
poden robar el futur. Amb la cam¬ 
panya volem arribar fins a les últi¬ 
mes conseqüències, perquè estem 
defensant els nostres drets socials 
i la nostra dignitat. 


salvemlespensions.wordpress.com 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

